**Molėtų rajono savivaldybės taryba**

**SPRENDIMAS**

**Dėl būstų pirkimo 2015 metais Molėtų rajono savivaldybės socialinio būsto fondo plėtrai**

2015 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 15 punktu, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2003 m. birželio 25 d. nutarimu Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašo patvirtinimo“, 8.1. punktu, Molėtų rajono savivaldybės socialinio būsto fondo plėtros 2015 - 2020 metais programos, patvirtintos Molėtų rajono savivaldybės tarybos 2015 m. spalio 29 d. sprendimu Nr. B1- „Dėl Molėtų rajono savivaldybės socialinio būsto fondo plėtros 2015 - 2020 metais programos tvirtinimo“, 10 punktu, atsižvelgdama į Molėtų rajono savivaldybės administracijos direktoriaus 2015 m. spalio 16 d. įsakymą Nr. B6-981 ,,Dėl siūlymo pirkti socialinius būstus 2015 metais, ekonominio ir socialinio pagrindimo tvirtinimo bei pagrindinių kriterijų nustatymo“,

Molėtų rajono savivaldybės taryba n u s p r e n d ž i a:

1. Pirkti skelbiamų derybų būdu Molėtų rajono savivaldybės socialinio būsto fondo plėtrai 1, 2 arba 3 kambarių būstus, kurių bendras plotas ne didesnis kaip 70 kv. m, su visais arba daliniais patogumais, Molėtų mieste arba kaimo vietovėje ne didesniu atstumu kaip 20 km nuo Molėtų miesto, panaudojant savivaldybės biudžeto lėšas.

2. Įgalioti Molėtų rajono savivaldybės administracijos direktorių, jo nesant - Molėtų rajono savivaldybės administracijos direktoriaus pavaduotoją, įstatymų nustatyta tvarka organizuoti 1 punkte nurodytų būstų pirkimą ir pasirašyti pirkimo sutartis bei kitus dokumentus, susijusius su šių būstų pirkimu ir jų teisine registracija.

Šis sprendimas gali būti skundžiamas Lietuvos Respublikos administracinių bylų teisenos

įstatymo nustatyta tvarka.

Savivaldybės meras

Parengė

Aldona Rusteikienė

Turto skyriaus vedėja